
GUVERNUL REPUBLICII MOLDOVA


HOTĂRÂRE nr.____
[bookmark: _Hlk191968238]din                                             2026
Chișinău

[bookmark: _Hlk191968300][bookmark: _Hlk214547288]pentru aprobarea Regulamentului  privind utilizarea în acvacultură a speciilor exotice și a speciilor absente la nivel local

În temeiul art. 10 din Legea nr. 288/2024 privind politica în sectorul acvaculturii și organizarea pieței produselor pescărești și de acvacultură (Monitorul Oficial al Republicii Moldova, 2025, nr. 1-4 art. 4), Guvernul HOTĂRĂŞTE: 

Prezenta Hotărâre transpune Regulamentul (CE) nr. 708/2007 al Consiliului din 11 iunie 2007 privind utilizarea în acvacultură a speciilor exotice și a speciilor absente la nivel local, publicat în Jurnalul Oficial al Uniunii Europene L 168 din 28 iunie 2007, CELEX: 32007R0708, așa cum a fost modificat ultima dată prin Regulamentul delegat (UE) 2022/516 al Comisiei din 26 octombrie 2021.

1. Se aprobă Regulamentul privind utilizarea în acvacultură a speciilor exotice și a speciilor absente la nivel local (se anexează).
2. Controlul asupra executării prezentei hotărâri se pune în sarcina Agenției de Mediu, Inspectoratului pentru Protecția Mediului  și a Agenției Naționale pentru Siguranța Alimentelor, în limitele competențelor funcționale.
3. Prezenta hotărâre intră în vigoare la date de 1 iunie 2028 și se abrogă la data aderării Republicii Moldova la Uniunea Europeană. 


Prim-ministru                                                     Vasile TOFAN 

Contrasemnează:
Ministrul Mediului	                                       Gheorghe Hajder 

Secretar general al
Ministerului                                                           Sergiu Gherciu
				    


Aprobat 
prin Hotărârea Guvernului nr. -----/2026


REGULAMENT
privind utilizarea în acvacultură a speciilor exotice 
și a speciilor absente la nivel local

Capitolul I
DISPOZIȚII GENERALE

1. Regulamentul privind utilizarea în acvacultură a speciilor exotice și a speciilor absente la nivel local (în continuare – Regulament) stabilește:
1.1 condițiile introducerii / transferului speciilor exotice și speciilor absente la nivel local;
1.2 lista speciilor exceptate de la procedura de evaluare a riscului asupra mediului.
2. Prezentul Regulament se aplică tuturor activităților de acvacultură desfășurate pe teritoriul Republicii Moldova, indiferent de suprafața sau de caracteristicile acestora, vizând toate organismele acvatice cultivate, atât exotice, cât și absente la nivel local, în cadrul exploatațiilor care utilizează orice formă de mediu acvatic.
3. Prezentul regulament nu se aplică:
3.1 transferurilor speciilor absente la nivel local realizate în cadrul arealului lor natural cu excepția cazurilor în care, în temeiul unor recomandări științifice, există pericolul ca transferul respectiv să prezinte riscuri pentru mediu;
3.2 animalelor acvatice ornamentale importate și ținute, crescute  sau plasate pe piaţă în scopuri exclusiv decorative, destinate iazurilor de grădină sau acvariilor;
3.3 speciilor enumerate la anexa nr. 1, cu excepția prevederilor pct. 7 și pct. 10. Obligația de elaborare a Studiului de evaluare a riscurilor asupra mediului, prevăzut la pct. 18, nu se extinde asupra speciilor incluse în anexa nr. 1, cu excepția cazului în care Consiliul ihtiologic recomandă Agenției de Mediu impunerea unor măsuri de restricționare pentru speciile respective, dacă în urma unei evaluări se demonstrează impactul potențial negativ al acestora asupra ecosistemelor naturale adiacente sau asupra biodiversității locale.
4. Intervenția privind mutarea speciilor exotice sau a speciilor local absente în unitățile cu circuit închis este scutită de obligația de evaluare a riscurilor asupra mediului, cu condiția existenței barierelor fizice și a sistemelor de tratare a apei care să prevină orice contact accidental al speciilor cultivate cu ecosistemele acvatice naturale.
5. Prevederile capitolelor II-III nu se aplică mutărilor speciilor exotice și speciilor absente la nivel local destinate unitățillor de acvacultură cu circuit închis, cu condiția ca transportul acestora să se efectueze în condiții care să prevină evadarea speciilor vizate, precum și a organismelor nevizate.
6. Agenția de Mediu instituie, ține și actualizează periodic Lista unităților de acvacultură cu circuit închis și deschis cărora le-a fost eliberat Permisul de introducere / transfer în acvacultură a speciilor exotice/absente la nivel local. Lista se publică pe pagina web oficială a Agenției de Mediu, cu respectarea prevederilor Legii nr. 148/2023 privind accesul la informațiile de interes public, pe baza datelor din fișele informative depuse de solicitanți conform modelului prevăzut în anexa nr. 2.
7. În sensul prezentului Regulament, se aplică următoarele noțiuni:
7.1 acvacultură - activitatea definită la articolul 4 subpct. 1) din Legea nr. 288/2024;
7.2 unitate de acvacultură cu circuit deschis – unitate în care se desfășoară activități de acvacultură într-un mediu acvatic separat obiectivelor acvatice naturale, reglementate prin Legea 149/2006 privind fondul piscicol, pescuitul şi piscicultura, prin bariere capabile să împiedice evadarea specimenelor sau a materialului biologic de cultură care pot supraviețui și se pot reproduce ulterior. Mutările organismelor acvatice în unitățile de acvacultură cu circuit deschis se efectuează în conformitate cu pct. 40-43.
7.3 unitate de acvacultură cu circuit închis – unitate amplasată pe uscat, destinată desfășurării activităților de acvacultură într-un mediu cu apă recirculată, al cărei sistem de evacuare previne deversarea directă în apele deschise fără o filtrare și tratare prealabilă a deșeurilor solide, precum și evadarea organismelor cultivate sau nevizate, care întrunește măsuri de protecție împotriva inundațiilor, prădătorilor, furtului sau vandalismului, asigurând eliminarea organismelor moarte în conformitate cu prevederile Legii nr. 196/2024 privind sănătatea animală;
7.4 organisme acvatice - toate speciile care trăiesc în apă și care aparțin regnului animal sau vegetal, inclusiv orice componente, gameți, semințe sau ouă ale acestora, care pot supraviețui și se pot reproduce ulterior;
7.5 organisme poliploide - organisme tetraploide produse artificial. Acestea sunt organisme acvatice al căror număr de cromozomi din celule a fost dublat prin tehnici de manipulare celulară;
7.6 specii exotice:
7.6.1 specii sau subspeciile de organisme acvatice care trăiesc în afara arealului lor natural și a ariei lor de dispersie potențială;
7.6.2 organisme poliploide și hibrizi artificiali fertili, indiferent de arealul lor natural sau de aria lor de dispersie potențială;
7.7 specii absente la nivel local - speciile sau subspeciile de organisme acvatice care lipsesc la nivel local într-o zonă din arealul lor natural din motive biogeografice;
7.8 specii nevizate – specii sau subspecii de organisme acvatice deplasate accidental împreună cu speciile  destinate introducerii sau transferului în unități de acvacultură, care pot provoca un impact negativ asupra mediului acvatic și  nu fac parte din agenții patogeni reglementați de Legea nr. 196/2024 privind sănătatea animală;
7.9 mutare - introducere și/sau transfer;
7.10 introducere - procesul prin care o specie exotică este mutată în mod intenționat într-un mediu din afara arealului său natural pentru a fi utilizată în acvacultură;
7.11 transfer - procesul prin care o specie absentă la nivel local este mutată în mod intenționat în arealul său natural, pentru a fi utilizată în acvacultură într-o zonă în care nu exista anterior datorită unor motive biogeografice;
7.12 diseminare pilot - introducerea de specii exotice sau transferul de specii absente la nivel local, la o scară limitată, pentru a evalua interacțiunea din punct de vedere ecologic cu speciile indigene și cu habitatele, pentru a evalua astfel ipotezele cu privire la riscuri;
7.13 solicitant - persoană fizică sau juridică care își propune să desfășoare activități de introducere sau de transfer de organisme acvatice;
7.14 carantină - procesul prin care organismele acvatice și oricare dintre organismele lor asociate pot fi conservate în izolare completă de mediul înconjurător;
7.15 instalație de carantină - instalație în care pot fi conservate organismele acvatice și oricare dintre organismele lor asociate, în izolare completă de mediul înconjurător;
7.16 mutare ordinară - mutarea organismelor acvatice dintr-o sursă cu risc scăzut de transfer al speciilor nevizate care, datorită caracteristicilor organismelor acvatice și/sau metodei de acvacultură care urmează să fie utilizată, nu dă naștere unor efecte ecologice adverse;
7.17 mutare excepțională - orice mutare de organisme acvatice care nu îndeplinește criteriile unei mutări ordinare;
7.18 stat destinatar - statul pe teritoriul căruia se introduc speciile exotice sau se transferă speciile absente la nivel local;
7.19 stat expeditor - statul de pe teritoriul căruia sunt mutate speciile exotice sau speciile absente la nivel local.

Capitolul II
CONDIȚIILE INTRODUCERII SPECIILOR EXOTICE ȘI TRANSFERUL SPECIILOR ABSENTE LA NIVEL LOCAL
Secțiunea 1
[bookmark: _Hlk221893917]Măsuri de protecție și biosecuritate a ecosistemelor acvatice 
[bookmark: _Hlk230600079]8. Activitatea de creștere a peștilor și a altor organisme acvatice în exploatațiile de acvacultură se desfășoară în temeiul înregistrării sanitar-veterinare a exploatației și includerea acesteia în Lista unităților înregistrate sanitar veterinar, în conformitate cu:
[bookmark: _Hlk230599565]8.1 prevederile art. 18 alin. (3) din Legea nr. 221/2007 privind activitatea sanitară veterinară;
8.2 subpct. 1.5 din Capitolul II al Anexei nr. 6 la Legea nr. 221/2007 privind activitatea sanitară veterinară;
8.3 normele sanitar - veterinare privind condiţiile de sănătate a animalelor şi produselor de acvacultură şi măsurile de prevenire şi combatere a anumitor boli la animalele acvatice, aprobate prin Hotărârea Guvernului nr. 239/2009.
[bookmark: _Hlk227745428]9. În conformitate cu prevederile Capitolul VIII, din Legea nr. 221/2007 privind activitatea sanitară veterinară, supravegherea sanitar veterinară a organismelor acvatice supuse controlului sanitar veterinar de stat, aflate în regim de import, tranzit sau export, se efectuează de către medicii veterinari oficiali din cadrul posturilor de inspecție la frontieră, prevăzute la anexa nr. 2 la Hotărârea Guvernului nr. 14/2023.
10. Agenția de Mediu și Inspectoratul pentru Protecția Mediului în limita competențelor funcționale, asigură prevenirea răspândirii în natură și/sau eliminarea efectelor adverse asupra biodiversității, speciilor, a habitatelor și a funcțiilor ecosistemelor care pot apărea din operațiunile de introducere sau de transfer al organismelor acvatice în acvacultură și din răspândirea acestor specii în natură, după cum urmează:
10.1 Agenția de Mediu:
10.1.1 gestionează procesul de recepționare, examinare a dosarelor solicitanților;
[bookmark: _Hlk236235835]10.1.2 eliberează Permisul de introducere / transfer în acvacultură a speciilor exotice/absente la nivel local solicitanților care solicită inițierea intervenției  privind introducerea/transferul speciilor exotice și a speciilor absente la nivel local  în unitățile de acvacultură; 
10.1.3 administrează Registrul intervențiilor speciilor introduse sau transferate în unitățile de acvacultură și asigură transparența datelor.
10.2 Inspectoratul pentru Protecția Mediului asigură supravegherea și controlul de stat, în limita și conform procedurilor stabilite de Legea nr. 131/2012, pentru:
10.2.1 respectarea cerințelor privind izolarea unităților de acvacultură cu circuit închis față de apele deschise;
10.2.2 funcționarea barierelor fizice de filtrare și prevenirea evadării specimenelor în mediul natural;
10.2.3 constatarea daunelor cauzate biodiversității și ecosistemelor acvatice în cazul incidentelor de mediu.
[bookmark: _Hlk219291789]11. Agenția Națională pentru Siguranța Alimentelor asigură controlul de stat, în condițiile și conform procedurilor stabilite de Legea nr. 131/2012 privind controlul de stat în activitatea de întreprinzător, și supraveghează activitățile de acvacultură pentru a se asigura că:
11.1 unitățile de acvacultură cu circuit închis respectă cerințele de amenajare, biosecuritate și exploatare prevăzute la pct. 7 subpct. 7.3;
11.2 transportul organismelor acvatice de la și către unitățile de acvacultură cu circuit închis se desfășoară în condiții de siguranță sanitar-veterinară și biosecuritate care previn evadarea speciilor exotice sau a celor nevizate. 


Secțiunea a 2-a
[bookmark: _Hlk226377505]Condițiile de eliberare a Permisului de introducere / transfer în acvacultură a speciilor exotice/absente la nivel local

12. Introducerea sau transferul speciilor exotice ori absente la nivel local în unitățile de acvacultură se efectuează exclusiv în baza Permisului de introducere/transfer în acvacultură a speciilor exotice sau absente la nivel local (denumit în continuare Permis), emis de Agenția de Mediu în conformitate cu art. 10 din Legea nr. 288/2024 privind organizarea pieței produselor pescărești și de acvacultură, conform modelului prevăzut în anexa nr. 3, prin intermediul ghișeului unic.
13. Solicitantul care intenționează să introducă / transfere specii exotice / absente la nivel local are obligația să:
13.1 dețină Autorizația de mediu pentru folosința specială a apei, eliberată conform Legii apelor nr. 272/2011;
13.2 prezinte Studiul de evaluare a riscurilor asupra mediului, elaborat conform modelului prevăzut la secțiunea a 3-a din anexa nr. 5;
13.3. respecte cerințele de evaluare a impactului asupra mediului, conform Legii 86/2014;
13.4 depună, prin intermediul ghișeului unic sau în formă electronică, o cerere însoțită de Dosarul tehnic, elaborat conform cerințelor prevăzute în anexa nr. 4.
14. După constatarea depunerii cererii și a Dosarului tehnic prevăzute la subpct. 13.3, Agenția de Mediu:
14.1  notifică solicitantul, prin poșta electronică, în termen de 5 zile lucrătoare, cu privire la înregistrarea acestora;
14.2 transmite dosarul în formă electronică, în termen de 15 zile lucrătoare, spre evaluare Consiliului ihtiologic (in continuare Consiliu), instituit în temeiul art. 10 din Legea nr. 149/2006 privind fondul piscicol, pescuitul și piscicultura.
15. Consiliul examinează și emite, în mod obligatoriu, un raport de evaluare, în termen de 60 zile lucrătoare de la data primirii cererii și Dosarului tehnic. 
16. Raportul de evaluare se remite Agenției de Mediu, fiind însoțit de o opinie argumentată privind categoria intervenției clasificată drept ordinară, excepțională sau de diseminare-pilot.
[bookmark: _Hlk229487486]17. În cazul mutărilor clasificate drept ordinare, Agenția de Mediu este în drept să emită Permisul conform procedurii simplificate, indicând, unde este cazul măsuri de carantină sau de diseminare-pilot, prevăzute la capitolele III și IV.
[bookmark: _Hlk236150200]18. În cazul mutărilor excepționale, solicitantul prezintă Agenției de Mediu Studiu, elaborat conform secțiunii a 3-a din anexa nr. 5. În cazul în care cererea vizează o specie și condiții ecosistemice similare cu cele dintr-o procedură evaluată anterior, Agenția de Mediu, în temeiul raportului de evaluare a Consiliului, poate accepta studiul existent.
[bookmark: _Hlk236650277]19. Agenția de Mediu, la recomandarea Consiliului, stabilește dacă Studiu este realizat de către solicitant sau de către o instituție de cercetare independentă. Costurile aferente elaborării Studiului se suportă integral de către solicitant, în funcție de nivelul de risc estimat al speciei vizate.
20. În temeiul Studiului de evaluare prezentat de solicitant, Consiliul analizează factorii de impact, stabilește nivelul de risc asupra mediului și prezintă raportul de evaluare Agenției de Mediu. În cazul în care, urmare a analizei Consiliul stabilește că nivelul de risc asupra mediului este „scăzut”, Agenția de Mediu are obligația să elibereze Permisul, fără a impune solicitantului cerințe suplimentare.
21. În cazul în care Consiliul consideră că riscul asociat mutării propuse este „ridicat” sau „mediu”, acesta analizează cererea în comun cu solicitantul pentru a identifica  tehnologii sau proceduri disponibile de reducere a riscului la nivel „scăzut”. 
22. Consiliul prezintă Agenției de Mediu rezultatele evaluării realizate, printr-un raport, cu detalierea nivelului de risc și a justificărilor privind reducerea riscului, prin completarea formularului prevăzut în secțiunea a 3-a din anexa nr. 5.
23. Agenția de Mediu emite Permisul în funcție de:
23.1 raportului de evaluare a Consiliului;
23.2 nivelul de risc identificat în cadrul procesului de evaluare, raportat riscurilor asupra mediului;
23.3 măsurile de atenuare a riscurilor asupra mediului propuse de către solicitant în Dosarul tehnic.
24. Orice decizie de respingere a solicitării se fundamentează pe argumente tehnico-științifice. Insuficiența datelor științifice pentru a demonstra siguranța operațiunii constituie temei de respingere, în vederea prevenirii degradării ecosistemelor acvatice naturale.
25. Solicitantul este informat, în format electronic, cu privire la decizia de emitere sau de respingere eliberării Permisului în termen de cel mult 6 luni de la data depunerii cererii. Acest termen poate fi prelungit în cazul în care Consiliul solicită informații sau date suplimentare.
26. După emiterea Permisului pentru operațiunea solicitată, titularul acestuia are următoarele obligații:
26.1 să desfășoare activitatea în strictă conformitate cu datele, amplasamentele și speciile autorizate;
26.2 să asigure integritatea barierelor fizice și funcționarea sistemelor de tratare a apei, în vederea prevenirii evadării specimenelor în mediul natural;
26.3 să monitorizeze activitatea conform planului stabilit, colectând date privind rata de supraviețuire, starea de sănătate și eventualul impact asupra speciilor locale;
26.4 să informeze Agenția de Mediu, Inspectoratul pentru Protecția Mediului și Agenția Națională pentru Siguranța Alimentelor în termen de cel mult 24 de ore, despre orice incident care a dus la evadarea organismelor în mediul natural sau despre apariția unor mortalități în masă suspecte;
26.5 să păstreze la sediul unității de acvacultură toate documentele de transport, certificatele sanitar-veterinare și materialele de monitorizare, în scopul prezentării acestora organelor de control.
27. Permisul poate fi solicitat pentru multiple operațiuni, dacă acestea vizează aceeași specie și aceleași amplasamente de destinație. Termenul de valabilitate a Permisului este de 7 ani, cu condiția respectării măsurilor de biosecuritate și a programului de monitorizare stabilit la Fișa informativă, prevăzută la anexa nr. 2.
28. La expirarea perioadei de valabilitate a Permisului, reînnoirea acestuia poate fi solicitată prin procedura simplificată specifică mutărilor ordinare, dacă acesta deține un istoric, lipsit de efecte adverse sau de încălcări  ale normelor de biosecuritate.

Secțiunea a 3-a
Intervenții cu impact transfrontalier
[bookmark: _Hlk229133704]29. În cazul în care Consiliul stabilește că introducerea sau transferul unei specii poate genera un impact transfrontalier asupra ecosistemelor acvatice ale statelor vecine, Agenția de Mediu inițiază procedura de notificare a autorităților competente din statele respective, transmițând o sinteză a Studiului, conform prevederilor secțiunii a 3-a din anexa nr. 5. Inițierea consultărilor transfrontaliere constituie temei de prelungire a termenului general de examinare a cererii cu 60 de zile.
30. Notificarea autorităților statelor vecine se efectuează în termen de 10 zile lucrătoare de la data stabilirii necesității consultărilor și este însoțită de Dosarul tehnic prezentat de solicitant.
31. Agenția de Mediu solicită autorităților notificate transmiterea poziției oficiale în termen de cel mult 60 de zile și informează solicitantul, în termen de 3 zile lucrătoare, despre inițierea procedurii transfrontaliere, precum și despre noul termen de examinare a cererii, calculat de la data expedierii notificării către statul vecin.
32. Dacă autoritățile statului vecin nu transmit un răspuns în termenul prevăzut la pct. 31, Agenția de Mediu emite Permisul solicitat, dacă sunt îndeplinite celelalte condiții legale. Răspunsul negativ al autorităților statului vecin, fundamentat pe dovezi științifice privind riscul de mediu, constituie temei de respingere a solicitării de eliberare a Permisului.

Secțiunea a 4-a
Retragerea Permisului de introducere / transfer în acvacultură a speciilor exotice/absente la nivel local

[bookmark: _Hlk224205264]33. Agenția de Mediu, la recomandarea Inspectoratului pentru Protecția Mediului sau a Consiliului, poate suspenda ori retrage Permisul în oricare dintre următoarele cazuri:
33.1 apariția unor riscuri sau evenimente neprevăzute care pot genera efecte negative asupra ecosistemelor, biodiversității ori calității factorilor de mediu;
33.2 încălcarea repetată a măsurilor de biosecuritate, constatată prin act de control;
33.3 prezentarea unor informații sau documente false;
33.4 neîndeplinirea măsurilor de remediere prescrise de organele de control în termenul stabilit;
33.5 riscul evadării speciilor în mediul natural din cauza neglijenței titularului, fapt ce pune în pericol speciile din bazinele naturale.
34. Decizia Agenției de Mediu privind suspendarea sau retragere a Permisului se comunică titularului acestuia, în format electronic, în termen de 24 de ore, cu indicarea temeiurilor legale și a condițiilor necesare pentru reluarea activității.
35. În cazul în care există o amenințare iminentă cu un prejudiciu grav sau ireversibil asupra biodiversității, Agenția de Mediu poate dispune măsuri de precauție temporare, proporționale cu riscul identificat, nediscriminatorii și supuse revizuirii imediat ce devin disponibile date științifice suplimentare. Orice măsură bazată pe principiul precauției se însoțește de o notă informativă argumentată, care justifică urgența și necesitatea aplicării restricției.
36 În cazul stabilirii măsurilor de precauție temporare, titularul Permisului este obligat să execute, sub supravegherea Inspectoratului pentru Protecția Mediului, Planul de intervenție, care conține:
36.1 termenul de execuție, ce reprezintă perioada maximă în care titularul Permisului trebuie să elimine speciile;
36.2 metoda de eliminare și procedurile specifice, precum extracția mecanică, tratamentul chimic controlat sau eutanasierea, care garantează că niciun individ ori agent patogen nu părăsește instalația;
36.3 măsurile de decontaminare și procedurile de igienizare a instalațiilor, a echipamentelor și a apei reziduale înainte de deversare.


Capitolul III
[bookmark: _Hlk222306369]CONDIȚIILE INTRODUCERII DUPĂ EMITEREA PERMISULUI
Secțiunea 1
Diseminarea în cazul introducerilor clasificate ordinare
37. Permisul pentru introducerile clasificate drept ordinare se emite solicitanților care îndeplinesc, cumulativ, următoarele condiții:
37.1 dețin unități înregistrate sanitar veterinar și respectă cerințele prevăzute de Titlul II din Legea nr. 196/2024 privind sănătatea animală;
37.2. respectă măsurile de protecție împotriva introducerii și răspândirii organismelor dăunătoare plantelor, în conformitate cu prevederile Legii nr. 422/2023.
38. În cazul introducerii clasificate drept ordinară, diseminarea organismelor acvatice în unitățile de acvacultură se efectuează fără aplicarea măsurilor de carantină sau a diseminării-pilot. Prin excepție, Agenția de Mediu poate dispune aplicarea măsurilor de carantină ori a unei diseminări-pilot în următoarele cazuri:
38.1 Studiu indică riscuri identificate pentru ecosistemul receptor sau pentru speciile locale din arealul respectiv;
38.2 particularitățile biologice ale speciei prezintă incertitudini privind adaptabilitatea acesteia la condițiile locale și necesită o monitorizare prealabilă.
39. Mutarea organismelor acvatice dintr-o unitate de acvacultură cu circuit închis într-o unitate de acvacultură cu circuit deschis este supusă evaluării riscului asupra mediului și autorizarea acestei intervenții se efectuează în conformitate cu procedurile prevăzute la pct. 13–16.

Secțiunea a 2-a
Diseminarea în unitățile de acvacultură cu circuit deschis în cazul introduceririlor clasificate excepționale
40. În cazul introducerilor clasificate drept excepționale, diseminarea organismelor acvatice în unitățile de acvacultură cu circuit deschis se efectuează exclusiv cu respectarea condițiilor prevăzute la pct. 41 și 42, cu excepția operațiunilor orientate spre constituirea unui stoc de reproducători. În acest scop, organismele acvatice introduse se plasează obligatoriu într-o instalație de carantină autorizată sanitar-veterinar de către Agenția Națională pentru Siguranța Alimentelor în condițiile Legii nr. 221/2007 privind activitatea sanitar-veterinară, care corespunde cerințelor stabilite  în anexa nr. 6.
41. În unitățile de acvacultură cu circuit deschis se utilizează exclusiv descendenții (generația F1) rezultați din reproducerea în captivitate a stocului introdus, după finalizarea perioadei de carantină. Transferul descendenților din instalația de carantină în bazinele de creștere se efectuează doar dacă pe parcursul perioadei de carantină:
41.1  s-a confirmat absența speciilor dăunătoare nevizate;
41.2 nu au fost identificate semne clinice ale unor boli infecțioase sau parazitare;
41.3 s-a demonstrat că descendenții sunt sterili din punct de vedere reproductiv.
42. Prin derogare de la pct. 41, organismele adulte care constituie stocul parental pot fi eliberate în unitățile de acvacultură cu circuit deschis doar în următoarele cazuri specifice:
42.1 se constată infertilitatea naturală a speciilor în captivitate;
42.2 se utilizează specimene cu sterilitate indusă, în scopul prevenirii riscului de stabilire a unei populații sălbatice în caz de evadare accidentală;
42.3 Consiliul confirmă, în temeiul testelor de laborator, absența oricăror specii dăunătoare nevizate care ar putea fi purtate de stocul parental.

Secțiunea a 3-a
Diseminarea pilot în unitățile deschise pentru acvacultură 
43. În vederea minimizării riscurilor asupra mediului, Agenția de Mediu poate solicita solicitantului ca diseminarea organismelor acvatice în unitățile de acvacultură cu circuit deschis să fie precedată de o desiminare pilot controlată, în limita măsurilor preventive stabilite în temeiul recomandărilor Consiliului.
44. Pentru toate introducerile clasificate ordinare și diseminările pilot, solicitantul are obligația de a elabora un Plan de intervenție. Acesta constituie parte integrantă a Dosarului tehnic și este supus validării de către Agenția de Mediu.
45. Planul de intervenție trebuie să prevadă măsuri concrete și imediate pentru atenuarea impactului în cazul unor evenimente neprevăzute cu efecte negative asupra mediului sau populațiilor indigene, fără a se limita la:
45.1 capturarea și eliminarea totală a specimenelor introduse din mediul acvatic receptor;
45.2 reducerea densității populației introduse prin metode mecanice, biologice sau chimice autorizate;
45.3 izolarea hidrologică imediată a bazinelor pentru a preveni răspândirea ulterioară a materialului biologic sau a agenților patogeni.
46. În cazul constatării unui eveniment cu impact negativ asupra biodiversității, Planul de intervenție este pus în aplicare imediat de către solicitant, sub supravegherea Inspectoratului pentru Protecția Mediului, activitatea fiind suspendată temporar sau definitiv, în conformitate cu prevederile pct. 33 - 36.

Secțiunea a 4-a
Monitorizarea post-diseminare
47. După diseminarea organismelor acvatice în unitățile cu circuit deschis, titularul Permisului are obligația de a implementa programul de monitorizare post-diseminare, aprobat ca parte a Dosarului tehnic. Monitorizarea se efectuează pe o perioadă de minimum 2 ani sau pe durata unui ciclu biologic complet al speciei, pentru identificarea timpurie a oricăror efecte neprevăzute după desiminare.
48. Titularul Permisului întocmește și transmite semestrial Agenției de Mediu, în format electronic, rapoarte de monitorizare post-diseminare, conform modelului prevăzut la anexa nr.7
49. Agenției de Mediu consultă rapoartele de monitorizare cu Consiliul care poate recomanda:
49.1 menținerea regimului actual de creștere, în cazul în care nu sunt identificate riscuri;
49.2 modificarea barierelor de biosecuritate sau a densității stocului;
49.3 extinderea perioadei de monitorizare stabilită la pct. 47, dacă datele colectate sunt insuficiente sau neconcludente.
50. Consiliul examinează rezultatele rapoartelor de monitorizare și evaluează, periodic interacțiunile biologice care nu au fost anticipate corect ori au fost subestimate la etapa de elaborare a Studiului. În funcție de rezultatele evaluării, Consiliul propune extinderea perioadei de monitorizare, în scopul examinării efectelor pe termen lung asupra ecosistemului, care nu au fost identificate în perioada stabilită la pct. 47.
51. Rezultatele evaluării sunt transmise Agenției de Mediu, care are obligația de a introduce rezumatul rezultatelor în Registrul instituit în conformitate cu prevederile pct. 55 și 56.

CAPITOLUL IV
CONDIȚIILE DE TRANSFER DUPĂ EMITEREA PERMISULUI
52. Permisul pentru transferul speciilor absente la nivel local este emis, în conformitate cu prezentul regulament, solicitanților care îndeplinesc, cumulativ, următoarele condiții:
52.1 dețin unități de acvacultură înregistrate sanitar-veterinar și respectă cerințele privind sănătatea animalelor de acvacultură conform Titlului II din Legea nr. 196/2024;
52.2 demonstrează respectarea măsurilor de protecție împotriva introducerii și răspândirii organismelor dăunătoare plantelor, în conformitate cu prevederile Legii nr. 422/2023;
[bookmark: _Hlk230609742]52.3 prezintă dovezi că unitatea de destinație dispune de infrastructură adecvată pentru prevenirea evadării specimenelor în bazinele hidrografice adiacente.
[bookmark: _Hlk230609891]53. În cazul operațiunilor de transfer clasificate ca excepționale, diseminarea organismelor acvatice în unități de acvacultură cu circuit deschis (iazuri, lacuri de acumulare sau viviere flotabile) poate fi precedată de o diseminare-pilot. Agenția de Mediu în temeiul raportului de evaluare a Consiliului, dispune efectuarea diseminării-pilot ca o condiție obligatorie, stabilind limite și măsuri preventive specifice în vederea evaluării riscului asupra ecosistemului receptor.
54. Fiecare operațiune de transfer excepțional, impune monitorizarea speciilor conform procedurii stabilite la pct. 47–51, și asigurarea transmiterii datelor către Agenția de Mediu.
55. Agenția de Mediu instituie și gestionează Registrul intervențiilor speciilor introduse sau transferate în unitățile de acvacultură, care conține, în ordine cronologică, toate cererile și documentația aferentă, colectate până la emiterea Permisului și pe parcursul perioadei de monitorizare.
56. Registrul se publică pe pagina oficială a Agenției de Mediu, cu respectarea prevederilor Legii nr. 148/2023 privind accesul la informațiile de interes public.









Anexa nr. 1
la Regulamentul  privind utilizarea în acvacultură a speciilor exotice
 și a speciilor absente la nivel local


Lista speciilor exceptate de procedura de evaluare a riscului,
conform prevederilor pct. 3 (1)

Secțiunea 1
Generalități

Acipenser baeri (2) - Sturion siberian
Acipenser gueldenstaedtii (2) - Nisetru
A. nudiventris (2) -Viză
A. ruthenus (2) - Cegă
A. stellatus (2) - Păstrugă
A. sturio (2) - Șip
Hypophthalmichthys nobilis - Novac sau crap argintiu nobil
Carassius auratus - Caras
Clarias gariepinus - Somn african
Coregonus peled - Peled
Crassostrea gygas - Stridia japoneză sau de Pacific
Ctenopharyngodon idella - Cosaș sau crap alb chinezesc
Cyprinus carpio - Crap
Huso huso (2) - Morun
Hypophthalmitchthys molitrix - Sânger sau crap argintiu
Ictalurus punctatus - Pește-pisică de canal
Micropterus salmoides - Biban cu gura mare
Oncorhynchus mykiss – Păstrăv curcubeu
Pagrus major - Doradă japoneză
Ruditapes philippinarum - Scoica de Manila
Salvelinus alpinus - Păstrăv arctic
Salvelinus fontinalis - Fântânel
Salvelinus namaycush - Păstrăv de lac din America de Nord
Sander lucioperca - Șalău
Silurus glanis – Somn

Secțiunea a 2-a
Departamentele franceze de peste mări

Macrobrachium rosenbergii - Caridă uriașă de râu
Oreochromis mossambicus - Tilapia
O. niloticus - Tilapia de Nil
Sciaenops ocellatus – Red Drum.



	(1) Hibrizii speciilor incluse în prezenta anexă nu trebuie consideraţi ca făcând parte
din prezenta listă
(2) Hibrizi din specia sturioni.





Anexa nr. 2
la Regulamentul  privind utilizarea în acvacultură a speciilor exotice
 și a speciilor absente la nivel local



FIȘĂ INFORMATIVĂ


1.   Informații generale

1.1.   Numărul de referință al notificării:
1.2.   Prima notificare: DA/NU; 
1.3.   Data notificării: zz/ll/aaaa
1.4.   Date privind specia:

1.4.1.  Denumire populară:
1.4.2.   Denumire științifică:
1.4.3.   Subspecie (dacă este cazul):
1.4.4.   Informații suplimentare: Tetraploid: DA/NU
                                                     Hibrid artificial fertil: DA/NU
1.4.5.   Dacă DA, denumirea speciei genitoare:
1.5.   Sursa:
1.5.1.   Țara:
1.5.2.   Locul (denumirea și adresa sursei):
1.5.3.   Tipul sursei (incubator/crescătorie/mediu sălbatic):
1.6.   Unitatea de acvacultură destinatară:
1.6.1.   Locul (denumirea și adresa):
1.6.2.   Metoda de cultură: sistem închis/deschis 
1.7.   Numărul de organisme și stadiul de dezvoltare (icre, larve, tineret, adulți):
1.8.   Scopul (consum uman, cultură pentru repopulare, cercetare etc.):
1.9.   Numărul de mutări:

2.   Clasificarea și evaluarea riscurilor
2.1.   Tipul de mutare:
	Introducere ordinară sau transfer ordinar:
	DA/NU



	Validarea intervenției:             
	DA/NU



	Data înregistrării:
	zz/ll/aaaa


2.1.1.   Condiții aplicabile, dacă este cazul:
	Carantină:
	DA/NU



	Diseminări-pilot:
	DA/NU



	Introducere excepțională sau transfer excepțional:
	DA/NU



2.1.2.   Tipul de risc:
2.1.2.1.   Scăzut
2.1.2.2.   Mediu
2.1.2.3.   Ridicat
2.1.3   Raportul de evaluare a riscurilor de mediu (document PDF); 
	Validarea Raportului:
	DA/NU



	Data înregistrării:
	zz/ll/aaaa


2.1.4  Condiții aplicabile, dacă este cazul:
	Carantină:
	DA/NU



	Diseminări-pilot:
	DA/NU



3.   Monitorizare
3.1.   Durata programului de monitorizare: XX luni
3.2.   Sinteza rezultatelor evaluării programului de monitorizare (document PDF) 
	Planuri de urgență aplicate:
	
	DA/NU



	Sistarea activității (dacă este cazul):
	DA/NU


3.2.1.   Dacă DA: Temporar/Permanent
3.2.2.   Data: zz/ll/aaaa
3.2.3.   Motivele sistării activității

Fișa informativă trebuie completată pentru o mutare (introducere/transfer) unică/multiplă a unei specii exotice/absente la nivel local.




Anexa nr. 3
la Regulamentul  privind utilizarea în acvacultură a speciilor exotice
 și a speciilor absente la nivel local



PERMIS
[bookmark: _Hlk235107317] de introducere / transfer în acvacultură a speciilor exotice/absente la nivel local


Permis nr. ______ din //202__
privind utilizarea speciilor exotice/absente la nivel local

I. DATELE TITULARULUI
Denumirea entității / Numele solicitantului: _______________________

Cod fiscal (IDNO):    _____________________________________________________

Adresa juridică: _________________________________________________________
Persoana responsabilă de biosecuritate: _____________________________________

II. SPECIFICAȚIILE SPECIEI ȘI ALE OPERAȚIUNII
Denumirea științifică a speciei (în latină): ___________________________________

Denumirea comună: _____________________________________________________

Statul / Regiunea de origine (Stat expeditor): ________________________________

Tipul mutării: [ ] Ordinară | [ ] Excepțională

Scopul utilizării: [ ] Consum uman | [ ] Repopulare privată | [ ] Cercetare

III. LOCALIZAREA EXPLOATAȚIEI (DESTINAȚIA)
Codul unității (ANSA): _______________________________________

Tipul instalației: [ ] Circuit închis (RAS) | [ ] Instalație deschisă (iaz/heleșteu)

Coordonate GPS / Adresa locației: __________________________________________

IV. CONDIȚII TEHNICE OBLIGATORII 
Titularul are obligația de a respecta următoarele măsuri de biosecuritate pe toată durata valabilității:

Izolare: Menținerea barierelor fizice (site de ______ mm) la toate evacuările.

Origine: Popularea se va face exclusiv cu material biologic provenit din sursa autorizată prevăzută în Dosarul tehnic.

Restricție generație: [ ] Doar descendenți F1 | [ ] Indivizi sterili (triploizi).

Carantină: Obligatorie pentru primele ______ zile de la recepție.

V. MONITORIZARE ȘI RAPORTARE
Frecvența raportării: [ ] Trimestrial | [ ] Semestrial | [ ] Anual.


VI. VALABILITATE ȘI REVIZUIRE
Data intrării în vigoare: //202__

Data expirării: //203__ (Max. 7 ani)

Data revizuirii: //202__


DIRECTORUL                                                                 ________________________________
                                                                                               (Semnătura)

Data emiterii: ______________






Anexa nr. 4
la Regulamentul  privind utilizarea în acvacultură a speciilor exotice
 și a speciilor absente la nivel local


DOSARUL TEHNIC
(Liniile orientative pentru dosar urmează să fie completate de solicitant
 conform prevederilor de la pct. 14)

Secțiunea 1
Rezumat
(Rezumatul documentului va include o descriere a propunerii, eventualele impacturi asupra speciilor indigene și asupra habitatelor acestora și măsurile de atenuare pentru reducerea la minimum a eventualelor impacturi asupra speciilor indigene.)

Secțiunea a 2-a
Introducere / transfer
1. Denumirea
(De uz general și cea științifică a organismului care face obiectul unei introduceri sau al unui transfer, indicând genul, specia, subspecia sau, după caz, orice clasificare taxonomică inferioară).
2. Caracteristicile, inclusiv caracteristicile distinctive, ale organismului (includeți un desen științific sau o fotografie).
3. Istoricul acestui organism în ceea ce privește acvacultura (punerea în valoare al organismului).
4. Descrierea obiectivelor și motivele introducerii propuse (explicați de ce obiectivul nu poate fi realizat prin utilizarea unei specii indigene).
5. Ce alte strategii alternative au fost luate în considerare pentru îndeplinirea obiectivelor din propunere?
6. Care este zona geografică a introducerii propuse?(descrierea habitatelor, ecosistemului și starea de protecție a mediului destinatar, se include o hartă).
7. Descrierea numărului de organisme care fac obiectul introducerii (la început, la final). Proiectul poate fi împărțit în mai multe etape? (numărul de organisme implicate în fiecare etapă))
8. Descrierea sursei/surselor stocului (instalației) și stocul genetic (dacă este cunoscut).

Secțiunea a 3-a
Informații privind ciclul biologic al speciilor care urmează să fie introduse
(pentru fiecare stadiu al ciclului)
1. Descrierea arealul natural și modificările survenite datorită introducerilor.
2. Stocul din care provin speciile care fac obiectul introducerii/transferului are vreo legătură cu vreo specie nevizată cunoscută?
3. Care este aria de distribuție a acestor specii nevizate în aria de origine a stocului care face obiectul introducerii/transferului?
4. Indicați locațiile unde specia a fost introdusă anterior (descrieți efectele ecologice asupra mediului din zona destinatară (animale de pradă, victime, competitori și/sau elemente structurale/funcționale ale habitatului)).
5. Ce factori limitează arealul natural al speciei?
6. Descrierea elementelor de toleranță psihologică (calitatea apei, temperatura, nivelul de oxigen și salinitatea) la fiecare stadiu al ciclului biologic (primele stadii biologice, stadiul adult și stadiul de reproducție).
7. Descrierea preferințelor și toleranțelor în ceea ce privește habitatul (pentru fiecare stadiu al ciclului biologic).
8. Descrieerea funcțiaei de reproducere a organismului.
9. Descrierea comportamentului migrator.
10. Descrieerea preferințelor alimentare (pentru fiecare stadiu al ciclului biologic).
11. Descrierea ratei de creștere și durata de viață (în zona care face obiectul introducerii propuse, dacă sunt cunoscute).
12. Care este vârsta sau categoria de vârstă a speciei respective?
13. Descrierea trăsăturile comportamentale (din punct de vedere social, teritorial, al agresivității).

Secțiunea a 4-a
Interacțiunea cu speciile indigene
1. Potențialul de supraviețuire și de aclimatizare al organismului introdus (în cazul în care evadează)?
2. Ce tip de habitat sau habitate este potrivit pentru specia introdusă în aria de introducere propusă și în ce mod va afecta speciile vulnerabile, amenințate sau pe cale de dispariție deja prezente acolo? (Indicați dacă aria de introducere propusă include și apele vecine).
3. Indicarea speciilor indigene a căror nișă se va suprapune cu cea a speciei introduse. Există anumite resurse ecologice neutilizate care pot fi de folos speciei?
4. Care va fi regimul alimentar al organismului introdus în mediul destinatar?
5. Acest regim alimentar va avea vreun efect advers asupra ecosistemului destinatar?
6. Organismele introduse vor supraviețui și vor reuși să se reproducă în zona de introducere propusă?
7. Va avea loc un proces de hibridare între organismele introduse și cele indigene? Este posibil ca introducerea propusă să aibă ca rezultat dispariția la nivel local a unor specii indigene sau a unor stocuri? Este posibil ca organismele introduse să afecteze în vreun fel comportamentul reproductiv și locul de reproducere a speciilor indigene?
8. Este posibil ca introducerea propusă să aibă ca rezultat un eventual impact asupra habitatului sau a calității apei?

Secțiunea a 5-a
Mediul destinatar
1. Furnizarea informațiilor privind caracteristicile fizice ale mediului destinatar ale bazinelor transfrontariere (temperaturile sezoniere, salinitatea, turbiditatea apelor, oxigenul dizolvat, pH-ul, elementele nutritive și metalele. Acești parametri respectă toleranțele/preferințele speciei care urmează a fi introdusă, inclusiv condițiile necesare pentru reproducere.).
2. Furnizarea listei de specii (principalele vertebrate, nevertebrate și plante acvatice) din apele destinatare.
3. Furnizarea informației privind habitatul din aria de introducere, inclusiv apele vecine, și identificarea habitatelor principale. Care dintre acești parametri respectă toleranțele/preferințele organismelor care urmează să fie introduse? Este posibil ca organismele introduse să perturbe vreunul dintre habitatele menționate?
4. Descrierea barierele naturale sau artificiale care ar trebui să împiedice deplasarea organismelor introduse către apele adiacente.

Secțiunea a 6-a
Monitorizarea
Descrierea Programului de monitorizare a reușitei operațiunii de introducere propusă și modul în care vor fi evaluate impacturile negative asupra speciilor indigene și a habitatelor acestora.

Secțiunea a 7-a
Plan de intervenție
1. Descrierea Planului de intervenție pentru introducerea propusă. 
(Descrierea trebuie să conțină următoarele informații, fără a se limita la acestea:
1.1 măsurile de asigurare pentru a preveni infiltrarea speciilor nevizate în lotul transportat;
1.2 specificații privind introducerea propusă (exploatația înregistrată, termenul și condițiile);
1.3 specificații dacă introducerea propusă va fi precedată de o etapă precomercială.
1.4 descrierea măsurilor de intervenție pentru evacuarea speciei;
1.5 descrierea planului de asigurare a calității pentru intervenție.

2. Descrierea măsurilor pentru prevenirea evadării accidentale a organismului și a speciilor nevizate și a stabilirii acestora în ecosisteme destinatare nevizate. Furnizați detalii privind sursa de apă, destinația efluenților, tratarea efluenților, proximitatea unor canalizări pluviale, lupta contra animalelor de pradă, securitatea amplasamentului și măsurile luate pentru prevenirea evadărilor, după caz.

3. Descrierea planurilor de intervenție prevăzute în eventualitatea unei diseminări neintenționate sau accidentale a organismelor respective începând de la crescătorie și până la unitatea pentru acvacultură sau o extindere accidentală sau neașteptată a ariei de colonizare după diseminare.

4. În cazul în care propunerea are ca obiect crearea unei exploatații piscicole, furnizarea detaliilor despre obiectivul acesteia. Prezentarea beneficiarilor acestei exploatații piscicole Furnizarea detaliilor privind Planul de intervenție și, după caz, precizați modificările la Planul de intervenție pentru speciile care vor fi afectate.

Secțiunea a 8-a
Date comerciale
1. Prezentarea numelui proprietarului și/sau denumirea societății comerciale, numărul de înregistrare sanitar veterinar, inclusiv persoana de contact, telefon, fax și e-mail.
2. Prezentarea viabilității economice a proiectului propus.

Secțiunea a 9-a
Referințe
1. Bibliografia completă a tuturor referințelor citate pe parcursul pregătirii cererii.
2. Listă cu numele și adresele autorităților științifice și ale experților consultați din domeniul.



Anexa nr. 5
la Regulamentul  privind utilizarea în acvacultură a speciilor exotice
 și a speciilor absente la nivel local


Secțiunea 1
Evaluarea probabilității de aclimatizare și răspândire
(Etapa 1)
	Caz
	Probabilitate (R, M, S) (1)
	Grad de certitudine
(AS, RS, RN, AN)
 (2)
	Observații în sprijinul evaluării
(3)

	Specia introdusă sau transferată, după ce a evadat sau s-a răspândit, reușește să colonizeze aria de introducere propusă și să mențină în zona respectivă o populație care nu se află sub controlul instalației pentru acvacultură
	
	
	

	Specia introdusă sau transferată, după ce a evadat sau s-a răspândit, se extinde dincolo de aria de introducere propusă
	
	
	

	Cotă finală (4)
	
	
	

	(1)
R = ridicată, M = medie, S = scăzută
(2)
AS = absolut sigur, RS = relativ sigur, RN = relativ nesigur, AN = absolut nesigur
(3)
La necesitate evaluatorul este invitat să consulte  organisme internaționale 
(4)
Cota finală pentru probabilitatea de aclimatizare și răspândire are valoarea elementului cu cota cea mai mică (o cotă ridicată și scăzută pentru elementele de mai sus ar avea ca rezultat o cotă finală scăzută). De asemenea, ambele cazuri – probabilitatea ca organismul să reușească să se colonizeze și ca populația să reușească să se mențină în aria de introducere propusă (fie într-un mediu amenajat, cum ar fi o instalație, fie într-un habitat natural) și probabilitatea să se răspândească dincolo de granițele ariei de introducere (estimată conform indicațiilor de mai sus) – trebuie să aibă loc pentru ca organismul să se stabilească dincolo de granițele ariei de introducere.
Cota finală pentru gradul de certitudine are valoarea elementului cu gradul cel mai scăzut de certitudine (de exemplu, cotele „absolut sigur” și „relativ sigur” ar avea ca rezultat cota finală „relativ sigur”). Trebuie luate în considerare și caracterul nociv al aclimatizării și al răspândirii organismului, precum și raportul dintre riscuri și beneficii, în procesul de determinare a cotei finale.





Rezultatul procesului de aclimatizare și răspândire
(Etapa 2)
	Caz
	Probabilitate
(R, M, S)

	Grad de certitudine
(AS, RS, RN, AN) 
	Observații  în sprijinul evaluării (1)

	Amestecul genetic cu populațiile locale duce la o pierdere a diversității genetice

	
	
	

	Concurența (alimentație, spațiu) cu populațiile indigene sau prădarea acestora duce la dispariția lor
	
	
	

	Alte cazuri nedorite de natură ecologică
	
	
	

	Unele dintre cazurile sus-menționate persistă chiar după evacuarea speciei introduse
	
	
	

	Cotă finală (2)
	
	
	

	(1)   
La necesitate evaluatorul este invitat să consulte  organisme internaționale 
(2)  
  Cota finală pentru consecințele procesului de aclimatizare și de răspândire are valoarea elementului (probabilitate individuală) cu cota cea mai ridicată, iar cota finală pentru gradul de certitudine are valoarea elementului cu gradul cel mai scăzut de certitudine.




Potențial de risc asociat cu speciile exotice și speciile absente la nivel local
(Etapa 3)
	Componentă

	Potențialul de risc
(R, M, S)

	Grad de certitudine
(AS, RS, RN, AN)
	Observații în sprijinul evaluării
(1) 


	Aclimatizarea și răspândirea (etapa 1)
	
	
	

	Consecințele ecologice (etapa 2)
	
	
	

	Cota finală a potențialului de risc la nivel global (2)
	
	
	

	(1)
La necesitate evaluatorul este invitat să consulte  organisme internaționale 
(2)
În cazul în care nu există o creștere a probabilității între cele două evaluări (de exemplu, dacă riscul de aclimatizare și de răspândire este ridicat, iar riscul de consecințe ecologice este mediu, riscul final este estimat la valoarea cea mai ridicată dintre cele două valori, și anume ridicat). În cazul în care există o creștere a probabilității între cele două valori (de exemplu, o combinație între ridicat și scăzut) valoarea finală este medie.



Rezultatul acestei evaluări va fi exprimat în funcție de gradul de risc, după cum urmează:
1. Mutare cu risc ridicat:
1.1 prezintă un risc ridicat de deteriorare a biodiversității din cauza răspândirii și a altor consecințe ecologice;
1.2 funcționează în regim de cultură, ceea ce ar putea crește riscul unei asemenea deteriorări;
1.3 implică o instalație pentru acvacultură care comercializează animale acvatice vii pentru cultură sau repopulare;
1.4 prin urmare mutarea prezintă un motiv serios de îngrijorare (sunt necesare măsuri majore de atenuare). Se recomandă respingerea propunerii, cu excepția cazului în care se pot introduce proceduri de atenuare pentru reducerea riscului la nivel scăzut.
2. Mutare cu risc mediu:
2.1 prezintă un risc mediu de deteriorare a biodiversității din cauza răspândirii și a altor consecințe ecologice;
2.2 funcționează în regim de cultură, ceea ce nu ar crește neapărat riscul unei asemenea deteriorări, având în vedere speciile și condițiile de limitare;
2.3 implică o instalație pentru acvacultură care își comercializează produsele pentru consum uman;
2.4 prin urmare, mutarea prezintă un motiv mediu de îngrijorare. Se recomandă respingerea propunerii, cu excepția cazului în care se pot introduce proceduri de atenuare pentru reducerea riscului la nivel scăzut.
3. Mutarea cu risc scăzut:
3.1 prezintă un risc scăzut de deteriorare a biodiversității din cauza răspândirii și a altor consecințe ecologice;
3.2 funcționează în regim de cultură, ceea ce nu ar crește riscul unei asemenea deteriorări;
3.3 implică o instalație pentru acvacultură care își comercializează produsele doar pentru consum uman;
3.4 prin urmare mutarea prezintă un motiv neglijabil de îngrijorare. Se recomandă aprobarea propunerii. Nu este nevoie de măsuri de atenuare.


Secțiunea a 2-a
Evaluarea speciilor nevizate

Probabilitatea de aclimatizare și de răspândire a speciilor nevizate dincolo de aria de introducere propusă
(Etapa 1)
	Caz
	Probabilitate (R, M, S)
	Grad de certitudine
(AS, RS, RN, AN)
	Observații în sprijinul evaluării 
(1)

	O specie nevizată este introdusă ca urmare a introducerii sau a transferului de organisme acvatice
	
	
	

	Specia nevizată astfel introdusă găsește un habitat sau un organism gazdă
	
	
	

	Cotă finală (2)
	
	
	

	(1)
La necesitate evaluatorul este invitat să consulte  organisme internaționale 
(2)
Cota finală a probabilității are valoarea elementului cu cota cea mai scăzută, iar cota finală pentru gradul de certitudine are de asemenea valoarea elementului cu gradul cel mai scăzut de certitudine.





Consecințele aclimatizării și ale răspândirii speciilor nevizate
(Etapa 2)
	Caz
	Probabilitate
(R, M, S)
	Grad de certitudine
(AS, RS, RN, AN)
	Observații în sprijinul evaluării (1)

	Speciile nevizate sunt în concurență cu populațiile indigene sau le prădează, ceea ce poate duce la dispariția acestora
	
	
	

	Amestecul genetic al speciilor nevizate cu populațiile locale duce la o pierdere a diversității genetice
	
	
	

	Alte cazuri nedorite de natură ecologică sau patologică
	
	
	

	Unele dintre cazurile sus-menționate persistă chiar după evacuarea speciei nevizate
	
	
	

	Cotă finală (2)
	
	
	

	(1)
Evaluatorul este invitat să consulte  organisme internaționale
(2)   
Cota finală pentru consecințe are valoarea cotei de risc cele mai ridicate, iar cota finală pentru gradul de certitudine are de asemenea valoarea elementului cu gradul cel mai scăzut de certitudine.




Potențialul de risc asociat cu speciile nevizate 
(Etapa 3)
	Componentă
	Potențial de risc
(R, M, S)
	Grad de certitudine
(AS, RS, RN, AN)
	Observații în sprijinul evaluării (1)

	Aclimatizarea și răspândirea (etapa 1)
	
	
	

	Consecințele ecologice (etapa 2)
	
	
	

	Cotă finală (2)
	
	
	

	
(1)
Evaluatorul este invitat să consulte  organisme internaționale 
(2)   
Cota finală a potențialului de risc are valoarea elementului cu cota de risc cea mai scăzută, iar cota finală pentru gradul de certitudine are de asemenea valoarea elementului cu gradul cel mai scăzut de certitudine.


Condițiile aplicabile studiului de evaluare a potențialului de risc asociat cu speciile exotice (Secțiunea 1) trebuie aplicate de asemenea mutatis mutandis la potențialul de risc asociat cu speciile nevizate (Secțiunea a 2-a), inclusiv la obligația de introducere a măsurilor de limitare și atenuare.



Secțiunea a 3-a
Studiu de evaluare a riscurilor asupra mediului 
Raportul de sinteză
1. Istoricul, contextul și motivele cererii:
1.1 Informații sintetizate privind studiu de evaluare a riscurilor
1.2 Rezumatul studiului de evaluare a riscurilor ecologice și genetice
1.3 Rezumatul studiului de evaluare a riscurilor asociate cu speciile nevizate
2. Observații
3. Măsuri de atenuare
4. Alte documente (certificate, rezultate ale testelor de laborator).







Anexa nr. 6
la Regulamentul  privind utilizarea în acvacultură a speciilor exotice
 și a speciilor absente la nivel local



RAPORTUL DE CARANTINĂ
Secțiunea 1
Protocolul de carantină și autorizarea instalațiilor
1. Speciile exotice sau absente local sunt menținute în carantină pentru a permite:
1.1 Detectarea tuturor speciilor nevizate (alge, nevertebrate, paraziți);
1.2 Confirmarea absenței agenților patogeni sau a bolilor clinice și subclinice;
1.3. Stabilirea duratei exacte a carantinei de către Consiliul ihtiologic.
2. Instalația de carantină trebuie să respecte specificațiile tehnice de izolare (bariere fizice, tratarea apei la intrare/ieșire) stabilite de Agenția Națională pentru Siguranța Animalelor și Agenția de Mediu.
3. În cazul în care instalația de carantină este situată pe teritoriul altui stat, Agenția Națională pentru Siguranța Animalelor și Agenția de Mediu va stabili în comun cu autoritatea similară din statul respectiv durata și protocolul de carantină aplicabil.
4. Solicitantul care gestionează instalațiile de carantină are următoarele obligații: 
4.1 Să dispună de un program de asigurare a calității, care să descrie procedurile de monitorizare și control;
4.2 Să dețină un manual tehnic de operare a unității, care să includă protocoale de dezinfecție, gestionarea hranei, manipularea organismelor și tratarea efluenților;
4.3 Să asigure accesul inspectorilor pentru verificarea integrității izolării pe toată durata procesului.

Secțiunea a 2-a
Gestiunea efluenților și a deșeurilor
5. Efluenții și deșeurile solide generate în cadrul instalației de carantină trebuie supuse unor procese de tratare fizică, chimică sau biologică ce garantează distrugerea efectivă a tuturor speciilor nevizate și a organismelor asociate. Nicio cantitate de apă nu poate părăsi unitatea de acvacultură fără a fi sterilizată conform protocolului aprobat.
6. Pentru a asigura limitarea absolută a riscului, sistemele de tratare a efluenților trebuie proiectate cu securitate integrată (fail-safe), fiind echipate obligatoriu cu:
6.1. Dispozitive de rezervă (redundante), care să intre în funcțiune automat în cazul defectării pompei principale sau a lămpii UV;
6.2. Sisteme de alertă și senzori care monitorizează parametrii de sterilizare și avertizează personalul în caz de disfuncționalitate, pentru a permite detectarea prematură a erorilor.
7. Efluenții rezultați din procesele de dezinfecție sau care conțin substanțe dăunătoare, precum agenți antivegetativi sau medicamente veterinare, trebuie neutralizați înainte de evacuare. Impactul chimic asupra mediului receptor trebuie redus la minimum, cu respectarea normativelor de mediu privind calitatea apelor uzate.
8. Solicitantul este obligat să elaboreze un plan detaliat de management al deșeurilor solide, care să cuprindă:
8.1. Schema tehnică a fluxului complet de tratare și punctele de monitorizare;
8.2. Lista personalului calificat responsabil de operarea sistemului și coordonarea intervențiilor în caz de incident.

Secțiunea a 3-a
Izolarea fizică și managementul personalului în carantină
9. Limitarea biologică în unitățile de carantină se bazează pe principiul izolării absolute a organismelor introduse față de orice alte organisme acvatice, cu excepția speciilor-santinelă. Speciile-santinelă reprezintă organisme locale introduse intenționat în instalație pentru a monitoriza și testa potențiala transmitere a agenților patogeni sau a paraziților de la specia importată.
10. Instalația de carantină trebuie proiectată și operată astfel încât să împiedice accesul vectorilor externi prin următoarele măsuri:
10.1. Prevenirea accesului păsărilor și animalelor prădătoare prin utilizarea plaselor de protecție, a barierelor fizice sau a construcțiilor închise;
10.2. Prevenirea pătrunderii agenților patogeni prin controlul riguros al calității aerului (acolo unde tehnologia o impune), a fluxurilor de apă și a hranei utilizate.
11. Accesul în perimetrul instalației de carantină este strict restricționat, fiind permis exclusiv personalului instruit în prealabil. Solicitantul are obligația de a asigura monitorizarea accesului prin menținerea unui registru de evidență a persoanelor.
12. În scopul prevenirii transportului pasiv de agenți patogeni în afara unității, se instituie următoarele protocoale obligatorii de decontaminare:
12.1. Orice material, unealtă sau recipient utilizat în interiorul instalației trebuie dezinfectat conform procedurilor din manualul tehnic înainte de a fi scos din unitate;
12.2. Personalul este obligat să efectueze dezinfecția mâinilor și a încălțămintei la intrarea și la ieșirea din unitate, prin utilizarea barierelor sanitare, a bazinelor de dezinfecție (pediluvi) și a stațiilor de igienizare;
12.3. Se impune utilizarea echipamentului de protecție (costume, cizme și mănuși) destinat exclusiv activității în zona de carantină, fiind interzisă utilizarea acestuia în alte sectoare ale exploatației piscicole.

Secțiunea a 4-a
Protocoale de biosecuritate și igiena personalului
13. Accesul în perimetrul instalației de carantină este limitat strict la personalul esențial, instruit în prealabil cu privire la riscurile biologice și procedurile de izolare. Orice persoană care intră în instalație are obligația de a parcurge și de a respecta instruirea de siguranță specifică.
14. În scopul prevenirii transportului pasiv de agenți patogeni în afara unității, solicitantul trebuie să asigure următoarele dotări obligatorii la toate punctele de intrare și ieșire:
14.1. Instalarea bazinelor de dezinfecție (pediluvi) sau a covoarelor dezinfectante impregnate cu soluții biocide active. Încălțămintea trebuie curățată de materie organică înainte de scufundarea în dezinfectant pentru a garanta eficiența procesului;
14.2. Instalarea stațiilor pentru dezinfecția mâinilor dotate cu soluții pe bază de alcool sau săpunuri cu spectru bactericid și virucid;
14.3. Amenajarea unor puncte de dezinfecție pentru echipamente, unde toate materialele utilizate în interior, precum minciogurile, termometrele sau tăvile, vor fi supuse băilor de dezinfecție specifice înainte de a părăsi perimetrul de carantină.
15. Pentru unitățile cu grad ridicat de risc, se impune utilizarea echipamentelor de protecție individuală (cizme de cauciuc, combinezoane impermeabile, mănuși) destinate exclusiv zonei de carantină. Aceste echipamente nu vor părăsi perimetrul instalației, fiind depozitate și igienizate într-o zonă tampon special amenajată.

Secțiunea a 5-a
Gestionarea echipamentelor și a logisticii de transport
16. La sosirea lotului, toate organismele, indiferent de stadiul biologic, precum și rezervoarele, containerele și apa de transport, trebuie manipulate exclusiv într-un perimetru securizat al instalației de carantină. Procedurile de descărcare vor fi executate astfel încât să garanteze prevenirea oricărei evadări accidentale a speciilor introduse sau a organismelor asociate nevizate în afara perimetrului instalației.
17. Toate vehiculele de transport și echipamentele reutilizabile care au intrat în contact cu speciile introduse sau cu apa de transport sunt supuse unui proces riguros de dezinfecție, conform manualului de operare, înainte de a părăsi perimetrul instalației de carantină.
18. Gestionarea materialelor de transport și de ambalare de unică folosință, inclusiv a pungilor plastice, cutiilor și elementelor de fixare, se realizează prin aplicarea următoarelor măsuri:
18.1. Dezinfecția chimică sau termică obligatorie înainte de eliminarea acestora ca deșeu;
18.2. Incinerarea materialelor, procedură permisă exclusiv în instalații autorizate care respectă normele de emisii și siguranță biologică.
19. Apa utilizată pentru transportul organismelor este clasificată drept efluent cu risc biologic înalt. Aceasta se colectează integral și se supune sistemului de tratare și sterilizare prevăzut pentru instalația de carantină, fiind strict interzisă deversarea acesteia în mediul natural sau în sistemul de canalizare fără o sterilizare prealabilă confirmată.

Secțiunea a 6-a
Monitorizarea mortalității și eliminarea organismelor moarte
20. Titularul unității de acvacultură are obligația de a asigura monitorizarea permanentă a stării de sănătate a efectivului și de a menține evidența zilnică a mortalității organismelor acvatice într-un registru de evidență strictă. Registrul se actualizează în timp real și se pune la dispoziția reprezentanților Agenției Naționale pentru Siguranța Alimentelor și ai Inspectoratului pentru Protecția Mediului în cadrul misiunilor de control, inclusiv al inspecțiilor inopinate.
21. Toate organismele moarte identificate în bazinele de carantină sunt colectate imediat și gestionate în conformitate cu prevederile Legii nr. 129/2019 privind subprodusele de origine animală și produsele derivate care nu sunt destinate consumului uman. Este strict interzisă eliminarea acestora, a țesuturilor sau a cochiliilor aferente în mediul exterior sau în sistemul comun de gestionare a deșeurilor menajere fără o tratare prealabilă autorizată.
22. Eliminarea definitivă a resturilor biologice se realizează exclusiv după supunerea acestora unui tratament de dezinfectare integrală, prin utilizarea uneia dintre următoarele metode:
22.1. Tratament termic sau autoclavare, prin supunerea deșeurilor biologice la temperaturi și presiuni înalte care să garanteze distrugerea oricărei forme de viață patogenă;
22.2. Sterilizare chimică, prin utilizarea substanțelor biocide cu spectru larg, în concentrații și durate de contact omologate pentru distrugerea agenților patogeni specifici speciei respective.
23. În cazul în care se constată o mortalitate care depășește pragurile tehnologice normale sau în situația apariției unor simptome clinice suspecte, solicitantul este obligat să notifice Agenția Națională pentru Siguranța Alimentelor în termen de maximum 12 ore, în vederea prelevării de probe și efectuării investigațiilor epidemiologice necesare.

Secțiunea a 7-a
Protocoale de inspecție și măsuri de remediere
24 Solicitantul este obligat să efectueze inspecții regulate în vederea detectării timpurie a:
24.1 Speciilor nevizate (alge, nevertebrate, alte specii de pești strecurați accidental);
24..2 Semnelor clinice de boli sau prezenței paraziților externi/interni care nu au fost identificați în faza de screening inițial.
[bookmark: _Hlk222387344]25. Dacă se constată prezența unei specii nevizate sau a unei patologii necunoscute, solicitantul are obligația:
25.1 Să izoleze imediat sectorul sau bazinul afectat pentru a preveni contaminarea întregului stoc;
25.2 Să notifice Agenția Națională pentru Siguranța Animalelor și Agenția de Mediu în termen de maximum 24 de ore;
25.3 Să suspende orice transfer de organisme sau efluenți până la primirea instrucțiunilor de la autorități.
26. În funcție de severitatea riscului depistat, autoritatea competentă poate dispune aplicarea următoarelor măsuri de redresare sau eliminare:
26.1 Distrugerea integrală a lotului: Dacă agentul patogen este considerat de risc înalt pentru fauna națională;
26.2 Dezinfectarea totală a instalației: Aplicarea de tratamente biocide radicale asupra bazinelor, filtrelor și conductelor;
26.3 Prelungirea duratei de carantină până la clarificarea totală a statutului biologic al lotului, în cazul în care pe parcursul perioadei inițiale apar suspiciuni privind prezența unor specii nevizate sau dacă fluctuațiile condițiilor de mediu au putut inhiba dezvoltarea paraziților.
27. Procesul de carantină se consideră încheiat exclusiv în momentul în care Agenția Națională pentru Siguranța Alimentelor confirmă, prin raport de expertiză, că toate testele sunt negative, iar riscurile biologice au fost eliminate în totalitate. Eliberarea lotului din carantină în unitățile de producție sau în mediul natural este interzisă în absența acestui act de confirmare.

Secțiunea a 8-a
Proceduri de dezinfecție
28. Procesul de dezinfectare constă în aplicarea agenților biocide în concentrații și perioade de contact specifice, calculate pentru a asigura eliminarea integrală a organismelor dăunătoare, virusurilor și bacteriilor.
29. Regimul de utilizare a substanțelor dezinfectante se stabilește după cum urmează:
29.1 Pentru întreținerea curentă a instalațiilor, echipamentelor și punctelor de acces se vor utiliza concentrațiile standard omologate, conform procedurilor prevăzute în manualul tehnic de operare;
29.2 Apele evacuate trebuie tratate astfel încât să se obțină o sterilizare integrală înainte de diseminarea în mediul înconjurător.
29.3 Solicitantul este obligat să mențină în stoc cantități suficiente de dezinfectanți pentru a permite tratarea și sterilizarea întregii instalații (toate bazinele și circuitele de apă) în cazul detectării unui agent patogen sau parazit de risc înalt.
30. Protecția mediului și gestionarea reziduurilor chimice se realizează prin aplicarea dezinfectanților utilizați care trebuie neutralizați chimic înainte de evacuarea efluentului, în scopul prevenirii oricărui efect toxic asupra ecosistemului receptor.


Anexa nr. 7
la Regulamentul  privind utilizarea în acvacultură a speciilor exotice
 și a speciilor absente la nivel local

RAPORT DE MONITORIZARE POST-DISEMINARE
Secțiunea 1
Date generale
1. Titularul Permisului (Denumirea persoanei juridice/fizice): _______________________ 
2. Numărul și data eliberării Permisului: _______________________________________
3. Denumirea unității de acvacultură și amplasarea (raion, localitate, cod cadastral): ___ 
4. Specia diseminată (denumirea științifică și populară): __________________________
5. Data diseminării și cantitatea inițială diseminată (bucăți/biomasă kg): ____________ 
6. Perioada de monitorizare vizată de raport: de la __/__/20__ până la __/__/20__ 

Secțiunea a-2-a
Indicatori biologici ai stocului diseminat
1. Rata de supraviețuire estimată (%): ___________
2. Ritmul mediu de creștere (lungime/greutate medie pe exemplar): _________________
3. Starea de sănătate și statusul sanitar-veterinar observat: ______________________ 

[bookmark: _Hlk236226301]Secțiunea a-3-a 
Biosecuritatea și integritatea sistemelor de reținere
1. Starea barierelor fizice/mecanice (filtre, grătare, plase, diguri etc.): 
[ ] Corespunzătoare 
[ ] Deteriorări minore (reparate) 
[ ] Defecțiuni critice 
2. Descrierea inspecțiilor vizuale efectuate (data, constatări, măsuri corective aplicate): ______________________________________________________________________________________________________________________________________________________

Secțiunea a-4-a 
[bookmark: _GoBack]Supravegherea mediului și a ecosistemului receptor
1. Semnalarea prezenței speciei diseminate în afara spațiului unității de acvacultură: 
[ ] NU s-au identificat exemplare evadite
 [ ] DA (se vor preciza: data, numărul estimat de exemplare, acțiunile de capturare/recuperare întreprinse): __________________________________________________________________________
2. Modificări observate în comportamentul speciei diseminate sau interacțiuni neprevăzute cu fauna acvatică locală (efecte asupra speciilor indigene, concurență pentru hrană etc.): ______________________________________________________________________________________________________________________________________________________

Secțiunea a-5-a 
Incident neprevăzute și măsuri de urgență aplicate
3. (Se descrie pe scurt orice incident de mediu/evadare/mortalitate în masă apărut în perioada raportată______________________________________________________________________________________________________________________________________________________


Data completării: __.__.20__ 
Titularul Permisului / Reprezentantul legal: ___________________________________ 
                                                                     (Nume, prenume, semnătură / semnătură electronică)

